**DĖL ROKIŠKIO RAJONO SAVIVALDYBĖS TARYBOS 2018 M. BIRŽELIO 29 D. SPRENDIMO NR. TS-175 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO**

2018 m. spalio 26 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 5 punktu, 21 straipsniu, Lietuvos Respublikos Vyriausybės 2014 m. gruodžio 23 d. nutarimu Nr. 1487 parvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, 2015 m. kovo 27 d. Rokiškio rajono savivaldybės tarybos sprendimu Nr. TS-81 „Dėl Rokiškio rajono savivaldybės būsto ir socialinio būsto nuomos mokesčio dydžio ir jo keitimo bei būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos nustatymo“, Rokiškio rajono savivaldybės taryba nusprendžia:

1. Papildyti Rokiškio rajono savivaldybės tarybos 2018 m. birželio 29 d. sprendimą Nr. TS-175 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ ir nustatyti socialinio būsto nuomos dydį socialiniams būstams:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Miestas/ Gyvenvietė | Gatvė | Namo Nr. | Buto Nr. | Plotas, kv. m | Pataisos koeficientas, R | Apskaičiuotas nuomos mokestis, Eur/mėn. |
| 1. | Rokiškis | Laisvės | 10 | 25 | 51,18 | 1 | 11,86 |
| 2. | Rokiškis | Vilties | 14 | 6 | 49,34 | 1 | 9,74 |

1. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Ernesta Jančienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2018 M. BIRŽELIO 29 D. SPRENDIMO NR. TS-175 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaujantis teisės aktais, patvirtinti apskaičiuotus įsigytų ir į Rokiškio rajono savivaldybės būsto fondo ir socialinio būsto fondo, kaip savivaldybės būsto fondo dalies sąrašus įtrauktų socialinių būstų nuomos mokesčio dydžius.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 str. 2 d. 26 p., Lietuvos Respublikos paramos būstui įsigyti ar išsinuomoti įstatymo 4 str. 5 d. 5 p., 21 str., 2015 m. kovo 27 d. Rokiškio rajono savivaldybės tarybos sprendimas Nr. TS-81 „Dėl Rokiškio rajono savivaldybės būsto ir socialinio būsto nuomos mokesčio dydžio ir jo keitimo bei būsto nuomos ar išperkamosios būsto nuomos mokesčių dalies kompensacijų mokėjimo ir permokėtų kompensacijų grąžinimo tvarkos nustatymo“.

 **Sprendimo projekto esmė.**

 Lietuvos Respublikos paramos būstui įsigyti ar išsinuomoti įstatymo (toliau – įstatymas) 4 str. 5 d. 5 p. nustatyta, kad savivaldybės taryba priima sprendimą dėl savivaldybės būsto ir socialinio būsto nuomos mokesčių dydžio ir jo keitimo. Įstatymo 21 straipsnio 1 dalyje nustatyta, kad savivaldybės taryba, vadovaudamasi Vyriausybės patvirtinta savivaldybės būsto, socialinio būsto nuomos mokesčių ir būsto nuomos ar išperkamosios nuomos mokesčių dalies kompensacijos dydžio apskaičiavimo metodika nustato socialinio būsto ir savivaldybės būsto nuomos mokesčio dydį.

Pagal vykdomą ES lėšomis finansuojamą projektą „Socialinio būsto fondo plėtra Rokiškio rajono savivaldybėje“ Rokiškio mieste nupirkti 2 būstai, todėl teikiami tvirtinti apskaičiuoti nupirktų būstų, kurie bus nuomojami socialinio būsto sąlygomis, nuomos mokesčio dydžiai.

 **Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos, nupirkti socialiniai būstai bus išnuomoti teisę į paramą būstui išsinuomoti turintiems asmenims, bus gaunamos pajamos už socialinių būstų nuomą;

**neigiamos** – nebus.

**Kokia sprendimo nauda Rokiškio rajono gyventojams**

Dviem Rokiškio rajono šeimoms, turinčioms teisę į paramą būstui išsinuomoti, bus išnuomoti socialiniai būstai, už mažesnį nei rinkos, būsto nuomos mokestį.

**Finansavimo šaltiniai ir lėšų poreikis**.

Papildomų lėšų nereikia.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas** Teisės akte numatoma reguliuoti visuomeniniai santykiai, susiję su LR korupcijos prevencijos įstatymo 8 str. 1 d. numatytais veiksniais, todėl teisės aktas vertintinas antikorupciniu požiūriu.

Ūkio ir viešosios tvarkos skyriaus vyriausioji specialistė Ernesta Jančienė